पाएं अपने शहर की ताज़ा ख़बरें और फ्री ई-पेपरडाउनलोड करें
गांधीनगर। करीब 11 साल बाद गोवा में फिर से भाजपा का राष्ट्रीय नेतृत्व जुट रहा है। इस बार पार्टी का मुख्य एजेंडा नरेंद्र मोदी को स्थापित करना है। लेकिन 11 साल पहले यहीं कार्यकारिणी में मोदी को हटाने की मुहिम जोरों पर थी।
साल 2002। गुजरात दंगे के बाद तत्कालीन प्रधानमंत्री अटल बिहारी वाजपेयी मोदी को गुजरात के मुख्यमंत्री पद से हटाना चाहते थे। लेकिन लालकृष्ण आडवाणी ने मोदी का बचाव किया था। 11 साल बाद तस्वीर बदल चुकी है। अब आडवाणी मोदी की राह में रोड़े खड़े कर रहे हैं। हालांकि इस सबके बावजूद मोदी का भाजपा चुनाव प्रचार समिति का प्रमुख बनाया जाना तकरीबन तय माना जा रहा है।
पार्टी महासचिव राजीव प्रताप रूडी ने साफ कर दिया है कि मोदी को लेकर इस बैठक में स्पष्ट संदेश देने की कोशिश होगी। हालांकि यशवंत सिन्हा ने ऐसी किसी संभावना से इनकार किया है। उनका कहना है कि ये सब बातें संसदीय बोर्ड में ही तय होंगी। शुक्रवार को भाजपा के बड़े नेताओं की बैठक होगी। जबकि उसके अगले दो दिन राष्ट्रीय कार्यकारिणी की बैठक है।
प्रचार समिति पर पार्टी में दो राय :
1. लोकसभा और पांच राज्यों में होने वाले विधानसभा में चुनाव के लिए एक ही प्रचार समिति बने। उसकी कमान नरेंद्र मोदी को सौंपी जाए। इसके पीछे दलील ये दी जा रही है कि पार्टी कार्यकर्ताओं को मोदी के समर्थन का सीधा संदेश जाएगा।
2. लोकसभा और विधानसभा चुनाव के लिए अलग-अलग प्रचार समिति बने। लोकसभा चुनाव समिति की कमान मोदी को और विधानसभा चुनाव समिति की कमान किसी और को दिया। तर्क यह कि विधानसभा चुनाव में मध्यप्रदेश में शिवराज सिंह और छत्तीसगढ़ में रमन सिंह अगुवा हैं। मोदी को कमा सौंपने से टकराव की स्थिति बन सकती है।
इन मुद्दों पर होगी बहस :
1. देश की राजनीतिक स्थिति और उसमें भाजपा की भूमिका।
2. एनडीए में शामिल दलों से रिश्ते और उनकी संख्या बढ़ाना।
3. नक्सली हमले में इजाफा और आंतरिक सुरक्षा।
4. महंगाई और भ्रष्टाचार के मुद्दे पर पार्टी की रणनीति।
उमा भारती समेत कई बड़े नेता रह सकते हैं नदारद :
बीच खबर है कि राष्ट्रीय कार्यकारिणी में पार्टी के कई बड़े नेता मौजूद नहीं होंगे। इनमें प्रमुख नाम है उमा भारती, वरुण गांधी, रविशंकर प्रसाद, जसवंत सिंह और शत्रुघ्न सिन्हा। कहा जा रहा है कि उमा भारती बीमार हैं। वरुण गांधी पत्नी के साथ पेरिस गए हुए हैं। हाल में ही बच्चे की मौत के बाद वरुण पत्नी के साथ कुछ वक्त बिताना चाहते थे। वहीं रविशंकर प्रसाद प्रतिनिधिमंडल के साथ श्रीलंका के दौरे पर हैं।
और सम्मानजनक हो आडवाणी की स्थिति : गोविंदचार्य
जमशेदपुरत्नभाजपा के पूर्व संगठन महासचिव गोविंदाचार्य ने कहा कि लालकृष्ण आडवाणी की पार्टी में स्थिति और सम्मानजनक होनी चाहिए। इसके लिए पार्टी और आडवाणी दोनों को पहल करनी चाहिए। गोविंदाचार्य ने कहा कि आडवाणी सत्ताभक्त नहीं राष्ट्रभक्त हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva zho_Hant eng_Latn